|  |
| --- |
| I. Informacije o poziciji |
| **Naslov:** Kvaliteta podataka u FADN istraživanju, analize i izračuni**Sektor / Uprava:** Sektor za poljoprivrednu politiku, Uprava za poljoprivrednu politiku, EU i međunarodnu suradnju**Izvjestiti u:** Ministarstvo poljoprivrede**Mjesto oporezivanja:** Republika Hrvatska **Očekivana mjesta putovanja (ako je primjenjivo):** Republika Hrvatska, država članica EU**Trajanje zadatka:** travanj 2021. - prosinac 2022 **Potreba za prisustvom IC konzultanta u uredu:** Ne**Pružanje usluga podrške:**Prostor ureda: ☐ Da x NeOprema (laptop itd): ☐Da x NeTajničke usluge ☐Da x Ne |

|  |
| --- |
| II. Uvodne informacije |
| FADN sustav temelji se na godišnjem (knjigovodstvenom) prikupljanju proizvodnih, ekonomskih i financijskih podataka s uzorka poljoprivrednih gospodarstava, klasificiranih u skupine prema kriterijima ekonomske veličine gospodarstva, vrsti (tip) poljoprivredne proizvodnje te regionalnoj pripadnosti. Provođenje godišnjih istraživanja o visini dohotka poljoprivrednih gospodarstava po EU FADN metodologiji, sukladno Uredbi Vijeća (EZ) br. 1217/2009 (o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj zajednici) i Provedbenom Uredbom Komisije (EU) 220/2015 (o utvrđivanju pravila za primjenu Uredbe Vijeća (EZ) br. 1217/2009 o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj uniji), obveza je svih država članica EU, a predstavlja instrument Europske Komisije za vrednovanje dohotka poljoprivrednih proizvođača te utvrđivanja utjecaja Zajedničke poljoprivredne politike EU (Common Agricultural Policy - CAP) na njihovo poslovanje.Zakonodavni okvir čine propisi na razini Europske unije i države članice. Sukladno legislativi i metodologiji EU, za prikupljanje podataka putem godišnjeg FADN istraživanja nadležna je FADN agencija (engl. Liaison Agency - LA) u državama članicama, u svrhu utvrđivanja dohodovnog položaja poljoprivrednih gospodarstava i učinkovitosti poljoprivredne proizvodnje.Uspostava FADN sustava u Republici Hrvatskoj obveza je koja proistječe iz Zakona o poljoprivredi, Narodne novine broj 118/18, 42/20, 127/20. Ministarstvo nadležno za poslove poljoprivrede, kao tijelo odgovorno za ustrojavanje, organizaciju i stručnu provedbu FADN sustava, donijelo je Pravilnik o sustavu poljoprivrednih knjigovodstvenih podataka, Narodne novine broj 06/18 i 70/15, kojim su propisani način i uvjeti provedbe sustava, tijela za uspostavu i nadzor te tijelo nadležno za organizaciju i stručnu provedbu FADN istraživanja.Tijekom 2019. godine provedena je procjena stanja organizacije i funkcioniranja FADN sustava u Hrvatskoj te su dane određene preporuke.Osim uredbi i delegiranih uredbi Europske komisije, u provedbi FADN istraživanja u Hrvatskoj se primjenjuju procedure i definicije pojmova i podataka, što je propisano od strane Europske komisije u dokumentima "Definitions of Variables used in FADN standard results" (RI/CC 1750, 2020.) i "Farm Return Data Definitions" (RI/CC 1680, 2020.). Kako bi se FADN istraživanje provodilo pravilno i uspješno operativna razina LA mora biti upoznata s navedenim dokumentima u detalje. Zbog potreba za daljnjim unaprjeđenjem FADN sustava, nužno je provesti neovisnu i stručnu provjeru podataka s ciljem osiguranja kvalitete. Stoga su dodatne analize, procjene dosljednosti i točnosti primjene svih definicija iz RI/CC 1680/2020 i RI/CC 1750/2020 dokumenata, kao i izrada izvješća o rezultatima istraživanja za svaku računovodstvenu godinu uvršteni kao jedan od zadataka u ovaj projekt. Dodatni izazov predstavljaju česte izmjene navedenih dokumenata jer se dokumenti donose za svaku pojedinu računovodstvenu godinu, što znači da s novijim izdanjima dolaze promjene u definicijama i obuhvatu. Dodatni izazov predstavljaju česte izmjene navedenih dokumenata jer se dokumenti donose za svaku pojedinu računovodstvenu godinu, što znači da s novijim izdanjima dolaze promjene u definicijama i obuhvatu.Što se tiče polaznih podataka, FADN istraživanje se temelji na Anketi o strukturi poljoprivrednih gospodarstava (FSS), za čiju ispravnost je nadležan DZS. FADN istraživanjem prikupljaju se proizvodni, ekonomski i financijski podaci s uzorka poljoprivrednih gospodarstava, klasificiranih prema kriterijima ekonomske veličine gospodarstva, vrste (tipa) poljoprivredne proizvodnje te regionalne pripadnost. Podaci se prikupljaju najvećim dijelom prema izjavama poljoprivrednika, a manjim dijelom iz postojećih izvora podataka (računovodstvo, APPRRR). U primjeni su procedure kontrole unosa podataka u aplikaciji za izvješće gospodarstva, kao i procedure za verifikaciju podataka na razini EU. Kako bi sustav što kvalitetnije funkcionirao mora se omogućiti kontinuirano praćenje provedbe FADN istraživanja i dobivanje povratnih informacija za procjenu uspješnosti provedbe na svim razinama i od svih dionika. S obzirom na to da su prikupljeni podaci glavni rezultat FADN istraživanja njihova kvaliteta je od presudnog značenja za kvalitetu cijelog sustava. Budući da se radi o redovnom statističkom istraživanju od velike važnosti za sektor poljoprivrede treba u što kraćem roku provesti analizu i izraditi podrobno izvješće o kvaliteti podataka s gledišta njihove točnosti i pouzdanosti, relevantnosti, usklađenosti i usporedivosti te pravodobnosti. Također bi se trebala obratiti pažnja na uvedene procedure kontrola, napraviti analizu istih (npr. da li su rasponi limita po pojedinim proizvodima postavljeni u pravilnim okvirima), nadalje na koji način treba pristupiti anketiranju u smislu dobivanja točnih/kvalitetnijih podataka odnosno kako educirati prikupljače podataka za anketiranje.  |

|  |
| --- |
| III. Cilj |
| Dubinska analiza i ocjena kvalitete podataka, počevši od primjene definicija pojedinog podatka, pa do relevantnosti i pouzdanosti rezultata (izračuna Standardnih rezultata) kao i izračuna ekonomske veličine i tipa poljoprivredne proizvodnje na temelju čega se mogu donijeti preporuke poboljšanja kvalitete te izrada izvješća o rezultatima. Osiguravanje kvalitete FADN sustava potrebno je proširiti korištenjem brojnih administrativnih izvora podataka koji će poslužiti kao kontrola i pomoć prilikom procesa prikupljanja podataka. Revizija Standardnih izvješća kao finalnog proizvoda FADN sustava uz kompletnu analizu primijenjenih formula i algoritma uz preporuku novih (po potrebi), te dizajn standardnog sektorskog analitičkog prikaza rezultata FADN istraživanja. |

|  |
| --- |
| **IV. Opseg posla** |
| Od izvršitelja se očekuje stručna analiza provedbe FADN istraživanja i ocjena dosljednosti, počevši od definicija pojedinog podatka te preporuke za ispravak ili poboljšanje metoda prikupljanja kako bi se dobili kvalitetniji podaci a sve temeljem dokumenta "Definitions of Variables used in FADN standard results" (RI/CC 1750, 2020). Nadalje analiza algoritma izračuna Standardnih rezultata sukladno dokumentu "Farm Return Data Definitions" (RI/CC 1680, 2020) te ispravno tumačenje varijabli Standardnih rezultata uz preporuke za prikaz dodatnih rezultata istraživanja za PG te dizajn standardnog sektorskog analitičkog prikaza rezultata FADN istraživanja koji uključuje odabir i definicije pokazatelja, sadržaj i format prikaza te izradu izvješća prema razvijenom standardu za jedan sektor. Osim kontrole izračuna pojedinačnih i zbirnih standardnih rezultata potrebna je analiza i kontrola izračuna ekonomske veličine i tipa poljoprivredne proizvodnje sukladno dokumentu RI/CC 1500 ver5\_07/2020.Kako bi se vidjeli i usporedili pojedini trendovi rasta odnosno pada u pojedinim segmentima, analiza podataka mora obuhvaćati usporedne podatke nekoliko računovodstvenih godina, započevši s 2015 godinom. Usporedni podaci mogli bi biti pokazatelj točnosti prikupljenih detalja ili pak prikazati nedosljednost u prikupljenim podacima.Nadalje, uz provjeru o postojećim i dostupnim administrativnim izvorima podataka potrebno je planirano uvođenje istih kao kontrolno polazište prilikom prikupljanja podataka čime bi se osigurala kvalitetnija izrada analiza i podloga iz domene poljoprivrede.U provedbi analize moraju se uzeti u obzir smjernice iz odgovarajućih vodiča Europske komisije: "Definitions of Variables used in FADN standard results" (RI/CC 1750, 2020) i "Farm Return Data Definitions" (RI/CC 1680, 2020) koji čine temelj za izradu izvješća o rezultatima.Aktivnost 1: Planiranje provedbe projekta „Kvaliteta podataka u FADN istraživanju, analize i izračuni“ Aktivnost 2: Analiza i ocjena dosljednosti i točnosti primjene definicije pojedinog podatka te ocjena kvalitete sukladno dokumentu "Farm Return Data Definitions" (RI/CC 1680, 2020) koji čini temelj FADN istraživanjaAktivnost 3: Analiza i ocjena kvalitete prikupljenih podataka godišnjih FADN istraživanja Aktivnost 4: Preporuke za poboljšanje metoda prikupljanja podataka u svrhu dobivanja kvalitetnijih podataka, te prijedlog korištenja administrativnih izvora podatakaAktivnost 5: Analiza i kontrola izračuna pojedinačnih i zbirnih standardnih izvješća kao finalnog proizvoda FADN sustava uz kompletnu analizu primijenjenih formula i algoritma uz preporuku novih (po potrebi) Aktivnost 6: Analiza i kontrola algoritma izračuna ekonomske veličine i tipa poljoprivredne proizvodnje u FADN aplikacijiAktivnost 7: Dizajn standardnog sektorskog analitičkog prikaza rezultata FADN istraživanja (razvoj uključuje odabir i definicije pokazatelja, sadržaj i format prikaza te izradu izvješća prema razvijenom standardu za jedan sektor).Aktivnost 8: Prezentacija radne verzije dokumenta „Kvaliteta podataka u FADN istraživanju, analize i izračuni“ Aktivnost 9: Prezentacija završne verzije dokumenta „Kvaliteta podataka u FADN istraživanju, analize i izračuni“ Od angažirane institucije ili stručnjaka se očekuje stalna raspoloživost za komunikaciju s naručiteljem tijekom trajanja projekta u radnom vremenu.Također se očekuje aktivno sudjelovanje angažiranog/angažiranih stručnjaka na sastancima koje će za potrebe projekta organizirati naručitelj.Naručitelj se obvezuje osigurati raspoloživost svih zakonskih, podzakonskih i internih akata, kao i uvid u podatke iz FADN baze podataka, uz poštivanje propisa o zaštiti osobnih podataka. Angažirani stručnjaci imaju obvezu potpisivanja „Izjave o čuvanju tajnosti (povjerljivosti) podataka“. |

|  |  |
| --- | --- |
| **V. Očekivani rezultati** | **Procijenjeno vrijeme trajanja (broj dana):** |
| Plan provedbe projekta „Kvaliteta podataka u FADN istraživanju, analize i izračuni“ | 10  |
| Izvješće o kvaliteti i pouzdanosti rezultata FADN istraživanja s preporukama za poboljšanje | 120 |
| Izvješće o kontroli izračuna pojedinačnih i zbirnih standardnih izvješća s preporukama  | 60 |
| Izvješće o analizi i kontroli korištenog algoritma za izračun ekonomske veličine i tipa poljoprivredne proizvodnje s preporukama | 60 |
| Prijedlog dizajna sektorskog analitičkog prikaza rezultata FADN istraživanja, s primjerom izvješća  | 30 |
| Prezentacija radne verzije projekta „Kvaliteta podataka u FADN istraživanju, analize i izračuni | 2 |
| Prezentacija završne verzije projekta „Kvaliteta podataka u FADN istraživanju, analize i izračuni“ | 2 |

|  |
| --- |
| **VI. Očekivani isporučivi proizvodi / finalni proizvodi** |
| 1. Izvješće o utvrđenoj kvaliteti podataka u FADN istraživanju s preporukama za poboljšice
2. Prijedlog dizajna sektorskog analitičkog prikaza rezultata FADN istraživanja

Isporučevine po svim točkama sastavni su dio jedinstvenog dokumenta „Kvaliteta podataka u FADN istraživanju, analize i izračuni“ kojeg se izvršitelj obavezuje dostaviti naručitelju prije kraja roka za provedbu projekta. Vlasnik dokumenta je Ministarstvo poljoprivrede. Okvirni sadržaj dokumenta „Kvaliteta podataka u FADN istraživanju, analize i izračuni“:1. Uvod
2. Kvaliteta podataka FADN istraživanja
	1. Primjena definicija pojedinog podatka sukladno dokumentu "Farm Return Data Definitions" (RI/CC 1680, 2020)
	2. Analiza i ocjena kvalitete prikupljenih podataka u FADN istraživanjima
	3. Preporuke za poboljšanje metoda prikupljanja podataka u svrhu dobivanja kvalitetnijih podataka
	4. Analiza i kontrola izračuna ekonomske veličine i tipa poljoprivredne proizvodnje
	5. Analiza i kontrola izračuna Standardnih izvješća
	6. Sektorski prikaz rezultata FADN istraživanja
3. Zaključci i preporuke
 |